На основу члана 5. став 3. Закона о јавним предузећима ("Службени гласник РС", број 15/2016 и 88/2019) и члана 37. став 1. тачка 9. Статута Града Ниша ("Службени лист Града Ниша", број 88/2008, 143/2016 и 18/ 2019),

Скупштина Града Ниша на седници од године, донела је

**ОДЛУКУ О ИЗМЕНИ**

**ОДЛУКЕ О ОСНИВАЊУ**

 **ЈАВНОГ КОМУНАЛНОГ ПРЕДУЗЕЋА**

**ЗА ПИЈАЧНЕ УСЛУГЕ „ТРЖНИЦА“ НИШ**

**Члан 1.**

У Одлуци о оснивању Јавног комуналног предузећа за пијачне услуге „Тржница“ Ниш ("Службени лист Града Ниша", број 145/2016-пречишћен текст и 85/2021), у члану 9. став 1. мења се и гласи:

„Основни капитал предузећа износи 83.460.215,68 динара, од чега 71.000.100,00 динара представља новчани, док 12.460.115,68 динара представља неновчани капитал.“

**Члан 2.**

Предузеће је дужно да усклади Статут са одредбама ове одлуке у року од 90 дана, од дана ступања на снагу ове одлуке.

 **Члан 3.**

Овлашћује се Градска управа за органе града и грађанска стања да сачини и објави пречишћен текст Одлуке о оснивању Јавног комуналног предузећа за пијачне услуге „Тржница" Ниш.

**Члан 4.**

Ова одлука ступа на снагу осмог дана од дана објављивања у "Службеном листу Града Нишa".

Број: \_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_\_\_\_\_\_\_ године

**СКУПШТИНА ГРАДА НИША**

ПРЕДСЕДНИК

др Бобан Џунић

О б р а з л о ж е њ е

 Правни основ за доношење Одлуке о измени Одлуке о оснивању Јавног комуналног предузећа за пијачне услуге „Тржница“ Ниш дефинисан је чланом 5. став 3. Закона о јавним предузећима ("Службени гласник РС", број 15/2016 и 88/2019), који прописује да, уколико јавно предузеће оснива јединица локалне самоуправе, акт о оснивању јавног предузећа доноси скупштина јединице локалне самоуправе, која врши права оснивача, као и чланом 37. став 1. тачка 9. Статута Града Ниша ("Службени лист Града Ниша", број 88/2008, 143/2016 и 18/2019), којим је прописано да Скупштина Града, у складу са законом оснива службе, јавна предузећа, установе и организације, утврђене Статутом Града и врши надзор над њиховим радом.

Измени оснивачког акта ЈКП „Тржница“ Ниш, приступило се у циљу усаглашавања износа основног капитала са Проценом вредности укупне имовине, обавеза и капитала у складу са МРС предузећа ЈКП „Тржница“ Ниш и новим новчаним улогом оснивача. Наиме, Решењем Скупштине Града Ниша, број 06-396/2021-21-02 од 23.04.2021. године дата је сагласност на Одлуку Надзорног одбора ЈКП ''Тржница'' Ниш о усвајању Процене вредности укупне имовине, обавеза и капитала у складу са МРС предузећа ЈКП ''Тржница'' Ниш, број 330/2020-1 од 30.12.2020. године.

Такође Одлуком о повећању основног капитала Јавног комуналног предузећа за пијачне услуге "Тржница" - Ниш ("Службени лист Града Ниша", број 85/2022), новим улогом оснивача, повећан је основни новчани капитал предузећа за 21.000.000,00 динара.

Доношењем Одлуке о измени Одлуке о оснивању Јавног комуналног предузећа за пијачне услуге „Тржница“ Ниш ускладиће се износ новчаног и неновчаног капитала са подацима из Регистра привредних субјеката у АПР-у.

На нацрт Одлуке о измени Одлуке о оснивању Јавног комуналног предузећа за пијачне услуге „Тржница“ Ниш, Градска управа за органе града и грађанска стања дала је мишљење број 2756-1/2022-08 од 01.11.2022. године.

Имајући у виду наведено, израђен је нацртОдлуке о измени Одлуке о оснивању Јавног комуналног предузећа за пијачне услуге „Тржница“ Ниш.

ГРАДСКА УПРАВА ЗА КОМУНАЛНЕ ДЕЛАТНОСТИ

И ИНСПЕКЦИЈСКЕ ПОСЛОВЕ

В.Д. ЗАМЕНИКА НАЧЕЛНИKA

Миљан Анђелковић